Gu ta Gutarrak (musika taldea)

Gu ta Gutarrak, Unai Iturriagak, Josu Zabala Ajuriagerrak eta Igor Elortzak, 2006an sortutako musika taldea da.

 Ibilbidea 
Hamar urte lehenago 7 Eskaleren esperientzia onaren ondoren, Igor Elortza eta Unai Iturriaga bertsolariak eta Josu Zabala musikaria (Hertzainak) berriz elkartu ziren Gu ta Gutarrak egitasmoa sortzeko. Oraingoan ere bertsoa eta herri musika izan ziren ikuskizunaren ardatza, baina musika bertsora moldatu zuten. 2007ko otsailetik 2008ko ekaina bitartean aritu ziren saioak eskaintzen, eta emanaldi bakoitzak berezitasun bat zuen: tokiko lagun sortzaile bat gonbidatzen zuten taulara. Durangoko Plateruena kafe antzokian eskaini zuten azken emanaldia, eta hori jasotzen du Despedidea DVDak.

 Diskografia 
 Bertso berriak eta lagun zaharrak (Lanku, 2007)

 Erreferentziak 

 Kanpo estekak 

Kategoria:Euskal Herriko musika taldeak
Kategoria:2000ko hamarkadako musika taldeak
Kategoria:Bizkaiko musika taldeak
Kategoria:Durangaldea